རྣམ་རྒྱལ་གྱིས་ཡང་བསྐྱར་ང་ལ་ལྷ་མོའི་སྐོར་གྱི་བྱེད་མ་མྱོང་ལ་ལྷ་མོ་དང་ལྷན་དུ་མཉམ་འགྲོ་མཉམ་འདུག་གིས་ཀུ་རེ་རྩེ་བ་སོགས་ཀྱང་མི་བྱེད་པར་འདུགརྒྱུ་མཚན་ནི་ལྷ་མོ་ངའི་ཆུང་མར་བསླངས་ཡོད་པ་དེ་ཁོ་ཚོ་མི་རེ་རེའི་སེམས་ནས་གསལ་བོར་ཤེས་པའི་རྐྱེན་གྱིས་རེད།འོན་ཀྱང་མགོན་སྐྱབས་ཀྱིས་ནམ་རྒྱུན་པྲ་ཆལ་ངང་ལྷ་མོ་དང་ངེད་གཉིས་ཀྱི་མིང་ནས་མི་འབོད་པར་ཁྱོད་ཀྱི་ཁྱོ་ག་དང་ཁྱོད་ཀྱི་ཆུང་མ་ཞེས་འབོད་པར་བྱེད་པས།སྐབས་དེ་དག་ཏུ་ལྷ་མོའི་ངོ་གདོང་དམར་བོ་དམར་རྐྱང་དུ་གྱུར་ཏེ་མགོ་བོ་ཡར་འདེགས་པའི་སྤོབས་མེད་པར་གྱུར་འགྲོ་ལ།དེ་དང་ལྷན་དུ་ལྷ་མོ་དང་ངེད་གཉིས་ཀྱི་བར་ཐག་ཀྱང་སྔོན་ཆད་དང་མི་འདྲ་བར་ཅུང་ཇེ་རིང་དུ་གྱུར་བ་ལྟར་སྣང་།ངོ་མ་ངའི་སེམས་སུ་བར་ཐག་ཇི་ལྟར་ཇེ་རིང་དུ་གྱུར་ན་དེ་ལྟར་ཕན་ཚུན་ལ་སྙིང་ཉེ་ཞིང་སེམས་དུང་བ་དང་ཉིན་བཞིན་མཐོང་འདོད་པའི་ཚོར་བ་ཞིག་འདུགའདི་ནི་ངའི་སེམས་ཀྱི་གསང་བ་ཞིག་ཡིན།